text:
31 agosto 2007
Par cui che nol à let la Patrie di Avost 2007
Ve ca la regjistrazion a Radio Onde Furlane, che mi à ospitât par fevelâ dal numar di Avost 2007 de Patrie dal Friûl.
Abonament par un an: 25,00 euros (pal forest 30,00 euros) sul cont corint postâl n.12052338 intestât a "LA PATRIE DAL FRIUL" Glemone
Diari di Viaç - Canadà, Multicultural lession #1
Vision talebane dal mont:
intune zone cun presince cinese prevalente, la insegne di une bancje e je fate in version bilengâl.
Al è clâr che al è un fotomontaç. Cui mai saressial cussì taleban di fâ une robe compagne?... O no?...
In cualchi bande la normalitât e je banalitât; di altris bandis la banalitât e je normalitât.
Luca Peresson, Toronto - Canadà
30 agosto 2007
Furlan: lenghe di int cence creance!!!
Mi à pardabon fat zirâ i "cjarsons" pe vision provinciâl e sotane che e à palesât vie pal ultin consei comunâl. Lait a lei i coments e la mê considerazion finâl. E pensâ che cheste siore e je la referent politiche pe politiche linguistiche dal comun di Maian: al sarès di metisi a ridi, se nol fos ce vaî. Ma si visie che il comun di Maian al cjape i contribûts de Leç 482/99 pal ûs de lenghe furlane dentri de aministrazion publiche e no par une gjestion spontanie de lenghe?
Cheste e je propit biele
29 agosto 2007
Par cui che nol à let la Patrie di Lui 2007
Ve ca la regjistrazion a Radio Onde Furlane, che mi à ospitât par fevelâ dal numar di Lui 2007 de Patrie dal Friûl.
Abonament par un an: 25,00 euros (pal forest 30,00 euros) sul cont corint postâl n.12052338 intestât a "LA PATRIE DAL FRIUL" Glemone
50.000 grazie!
Ancje se al è nassût par scherç e cualchidun al crodeve che e fos une bufule, o soi content che ben o mâl un pocje di compagnie, un pocje di informazion e un pôc di divertiment ju fâs e tant int e ven achì par lei ce che o scrîf.
Grazie inmò a ducj!
28 agosto 2007
International Blog Interactive Show
Chest progjet mi veve incuriosît e o ai provât a mandâ la domande par jessi ametût: le àn acetade (se no no mi mandavin il banner di meti, mi pâr di vê capît) e cumò stin a viodi ce che al sucêt.
Il Retôr Honsell al fevele di lenghis in Rai
Honsell su Fahrenheit
Caricato da christianromanini
Mi è rivât il tessarin
Vuê us mostri il tessarin che finalmentri mi è rivât: n. 122877 (terno sec su Rome 12 28 77).
O torni a ringraziâ ducj chei che o ai za ringraziât tal post precedent: mi soi gjavât une biele sodisfazion!
E stant che chest post al è un tic plui ironic di chel altri, o dedichi cheste foto al atuâl diretôr responsabil dal boletin comunâl che mi à parât vie parcè che no vevi operât cun professionalitât.
Ps1: un grazie ai Fantats furlans pe maiute!
Ps2: sì, lu sai, o soi un sticeboris e mal vês za dit!
27 agosto 2007
Molinaro
Cun di plui al à doprât une brute peraule "Talebans" che e tache pardabon a stâmi sul cûl!
Lait a lei il prin coment...
26 agosto 2007
Diari di Viaç - Canadà
ai 26 di Avost dal 2007
E je la cuarte dì di intervistis e ripresis a Toronto. E pe cuarte volte, dopo de Argjentine, Belgjiche e Sudafriche, o scuvierzìn une emigrazion sorprendentementri divierse. A son tantis lis robis che ti smaravein a Toronto: la prime, in ordin di timp, e je la sensazion di no vê mai capît ad in plen il concet di multiculturalisim. Lant pes stradis de citât al è impussibil no restâ sorprindûts di cemût che etniis diviersis, lenghis diviersis, grafiis diviersis su pes tabelis e insegnis des buteghis (caratars latins, grêcs, asiatics) a convivin “in maniere naturâl” delineant o afermant une teorie de diference. Îr, intune interviste nus àn dit: «La diference tra i Stâts Unîts e il Canadà e je semplice: cuant che tu ti traferissis tai Stâts Unîts tu deventis “american”, cuant che tu ti trasferissis in Canadà tu deventis un "canadês che al ven di...”». Nissun in Canadà ti domandarà di dismenteâ il to passât. Par un canadês e je propit cheste la ricjece. Cui che al associe a cheste imagjin la imagjin de Italie tant che stât regjonâl si fâs cualchi domande... o no?
Luca
25 agosto 2007
Comunicazion dal sindic
24 agosto 2007
Benvenuto on the web
Jo e Thermo i vin za dât un sugjeriment, ma o scuen ancje ameti che il sît mi plâs une vore!
23 agosto 2007
Fieste ladine a Sant Denêl
Fieste ladine e je dal sigûr une grande e biele ocasion.
Vê un moment di incuintri, riflession e confront tra i nestris popui al significhe fâ il pont de situazion par cjalâ indenant.
Purtrop però nol baste cjatâsi dome 3 dîs par an: intune realtât come la nestre li che la tutele des nestris lenghis (furlan, ladin e grisonês) a son l'element di fonde de nestre identitât, o calcoli avonde stonât l'ûs dome de lenghe taliane come unic veicul pe comunicazion e promozion de fieste stesse.
Se o vin di garantî l'avignî de nestre lenghe, no si pues limitâsi a pocjis situazions, ma o vin di pontâ sul so ûs simpri plui larc dentri di ogni situazion de nestre vite cuotidiane e istituzionâl.
Mi plasarès che pai prossins agns e cressès la presince no dome dai contignûts (dal sigûr za di alt nivel), ma ancje dal ûs normâl de lenghe furlane in maniere di no cjatâsi a fevelâ "di furlan", "di grisonês", "di ladin", ma "par furlan", "par grisonês", "par ladin".
22 agosto 2007
Maran
Menia
No lu vessio mai fat: o soi stât acusât di vê dât dal fassist a Roberto Menia (te foto).
Jo o ai dome contestât lis declarazions che Roberto Menia al à fat in cont di minorancis linguistichis e come che o podês lei tai coments dal blog di Renzo Tondo, o ai cirût di sclarî la mê opinion.
Po dopo Menia al è libar di pensâle cemût che al à voie e di fâsi fotografâ cemût che i plâs di plui.
I doi però un consei: pai eritemis sot dai braçs, a son cremis cussì buinis che a fasin passâ lis iritazions intun lamp... cussì nol covente che al vadi ator cul braç alt...
Interogazion sul interreg
Il sotscrit Christian Romanini
- stant la interogazion presentade vie pal ultin consei comunâl (29/06/2007) li che si domandave sclariments pal ûs de lenghe furlane dentri dal progjet Interreg
- stant che la lenghe furlane e jere stade dal dut ignorade, ancje se la Europe cu la Cjarte europeane pes lenghis minoritariis e garantìs l'ûs de lenghe furlane pes minorancis linguistichis dai stâts de Union europeane
- stant che l'ass. Garzitto e garantive che il comun nol ignore la lenghe furlane
- ricevût de Segretarie l'ultin invît pe presentazion dal opuscul par talian e par todesc, dentri sal progjet Interreg
AL DOMANDE
- parcè che l'invît al è dome par talian e par todesc
- cui che al fâs lis traduzions par todesc
- parcè che la referente dal sportel pe lenghe furlane e à firmât la mail dome par talian come Segretarie
- se il comun al riten impuartant il servizi dal sportel pe lenghe furlane
- se al pues dimostrâlu
- se o varìn prime de fin de legjislature une comunicazion trilengâl furlan, talian, todesc
- copie scrite in formât digjitâl de rispuete ae interogazion de volte passade (ndr, cheste mi è rivade ai 8 di avost e le cjatais tai coments)
- di savê cui che al à fat la traduzion de rispueste ae interogazion passade
- copie scrite in formât digjitâl de rispueste a cheste interogazion
Tai coments invezit us met la pontade precedente: ce che o vevi domandât tal ultin consei (29/06/2007) e ce che mi jere stât rispuindût simpri in mert a cheste cuestion.
21 agosto 2007
Thermoscandai: ce pensaiso des mês dimissions di cjâf grup?
Ce pensaiso des mês dimissions di cjâf grup?
a) un altri at de vuere mai finide
b) un plasê fat ae zonte interie
c) un erôr politic
d) une sielte juste
e) no i free un caz (a nissun)
f) nissune opinion
O podês votâ fin ai 31 di Avost. Votait, votait, votait!
20 agosto 2007
Consei comunâl
19 agosto 2007
Grazie Claudio
Di trê agns in ca nus invide noatris damiscj par podê ufrî ai partecipants, no dome torneu di beach volley, canois polinesianis cun Daniele Scarpa (olimpionic cun Antonio Rossi, te foto piçule), i zûcs e lis magjiis di Toni Zavatta.
A son stâts trê biei dîs di sport in compagnie di personis pardabon speciâls.
Grazie a Claudio Bardini e a dute la organizazion dal CSI.
18 agosto 2007
17 agosto 2007
16 agosto 2007
Biei i fûcs?
Grazie a Daniele e a ducj chei che a judin la Pro Majano no dome a cjacaris.
Plasûts i fûcs?
15 agosto 2007
Cun Chiara a Aquilee
E par tornâ sul discors che cualchi politic al fâs su inglês vs furlan, Chiara e je un esempli pratic che al dimostre che chei che a àn voie di difindi e tutelâ la lenghe furlane no fevelin dome par furlan: par lavorâ tal forest jê e scuen doprâ l'inglês, ma il fat che e continuedi a fevelâ par furlan, a scrivilu su la Patrie no i à comprometût propit nuie la cariere... Cun buine pâs dai Asquini, Ciani, Leonarduzzi, Rimati, Farcotti... e compagnie briscule che a continuin a stiçâ polemichis e posizions strumentâls.
A part la polemiche che achì o ai fat jo e che mi scusi, dulà sino lâts? Piçule gjite motare jù pe basse, tra Sant Zorç, Palme e clarementri a Aquilee (te foto) te basiliche mari de Glesie furlane.
Mandi Chiara, a la prossime!
14 agosto 2007
Ogni respîr...
The Police - Every Breath You Take
Ogni respîr che tu cjapis,
ogni moviment che tu fasis,
ogni leam che tu rompis
ogni pas che tu fasis
jo o starai a cjalâti...
13 agosto 2007
Cjistiel in rose a Ruvigne
12 agosto 2007
Il paîs dai orlois
Come che us vevi za dit, vuê o ai stât ta la val dal timp a Pesaria.
Us met achì une cerce di ce che o ai viodût ta chest paîs, maraveôs come dute la Cjargne.
O ringrazii di cûr i Colonos e il Tomât di Buie pe biele gjite e la organizazion ecezionâl. Compliments!
Al fevele Federico Rossi...
Viaç te val dal timp - Federico Rossi
... Al fevele Guglielmo Pitzalis...
Viaç te val dal timp - Guglielmo Pitzalis
... A fevelin la vuide e la aghe...
Viaç te val dal timp - Orloi a bascule
... Al fevele il carillon...
Viaç te val dal timp - Orloi cul carillon
... e ducj noaltris a scoltâ il timp che al cor.
11 agosto 2007
Ce fiestone li di Renzo
Tancj amîs, biele atmosfere e buine cusine!
Se cualchi papavar al vignìs fûr dai palaçons e al stes un tic di plui cu la int, nol varès dubis su cui che al varès di vuidâ la Regjon cul prossin an. Sperìn che chest Avost al puart un tic di sintiment te coce di plui di cualchidun.
Îr tante int a Tumieç e à mostrât che se al dipendès dal popul, lis sieltis a saressin za fatis.
Grazie Renzo e une bussade a Sonia!
Pascat Gjambar a Cjaurià
Un salût e tancj compliments ai fantats de associazion Pascat Day che cu la tratorie di Vico a inmanein la fieste dai Gjambars (si tache martars ai 14 di Avost). Chest an a son ancje biei grups di musiche furlane che a sunin. Mi sa che si viodìn là jù.
O met in evidence chestis 2 datis:
vinars ai 17
Lino Straulino/Loris Vescovo (duo acustic)
Barbariga Funky Band (funky-soul)
sabide ai 18
Jo no kognos (folk-rock furlan)
General musashi (southern rock/blues de Slovenie)
e nol mancjarà il sangrie party!
Altris informazions sul sît de associazion Pascat Day
10 agosto 2007
Sant Lurinç di Sedean
A Sedean e je une frazion che si clame Sant Lurinç li che propit ai 11 di Avost e je previodude une rogazion une vore sugjestive: lait a lei su Lenghe.net...
09 agosto 2007
Blasoni e il dibatit su la lenghe furlane
Compliments a Blasoni e grazie: biel intervent che us met come prin coment.
Viaç te val dal timp
Viaç ta la val dal timp in colaborazion cui COLONOS dentri di AVOSTANIS 2007
“…il gjeni secolâr dai orloiars da la Val Pesarine e il museu dal orloi
intun mâr di vert, Pradumbli,Truia, i stâi di Orias,
lis cjasis carateristichis cui cuvierts a plovê fats cu lis scjandulis ...”
aes 9.15 – partence in coriere de place di Madone di Buje
(aes 9.45 – la coriere e passe denant de stazion di Cjargne par chei che rivin di Udin cul tren des 9.09).
Rivâts a Pesariis si tache la visite a lis variis sezions dal museu dai orlois cu la vuide dai esperts e le visite dai orlois monumentai ator pal paîs.
Pal gustâ ducj insieme o larìn a Osteai.
Tal dopodimisdì ducj libars di lâ ator pai paîs par cjasis, lavadôrs, trois, stâi e vie indenant.
Si monte in coriere aes 16,30
(par rivâ a stazion di Ciargne in timp par cjapâ il treno des 17.30 par chei che àn di tornâ a Udin).
Si rive a Buie tor sîs di sere.
TEN DI VOLI
Puescj a disposizion pal viaç e gustâ coletîf: 20 iscrizions, fin che son puescj, rime di domenie 5 di Avost a e iscrizion si pae le cuote di 35 €uros pai grancj, 25 €uros pai fruts fin a dîs agns dentri de cuote al è il viaç in coriere e il gustâ;
Vint a disposizion dome 20 puescj, si scuen fâ di corse !
info NADIA 0432963537, LAURA 0432961241
08 agosto 2007
Il president Santuz
Grazie president Santuz!
07 agosto 2007
Ce blogarins chescj furlans! Melchior
Nuie ce dî: a chei, che a disin che il furlan al è sierât e nol è atuâl cui timps, o fâs une biele sbeleade!
Parcè che il Friûl no je une "piçule" Patrie, ma une grande Patrie cence confins!
Mandi ai furlans di Baviere e a ducj i furlans ator pal mont!!!
Ce blogarins chescj furlans! Carrozzo
Une sorte di diari di viaç, ma no dome: "O ai metût sù chest blog par condividi cu la famee e cun ducj i amîs lis fotos dai puescj li che o voi" al dîs Sandri, che al continue "In bande o podês cjatâ ancje altris informazions e leams su ce che o fâs, che o scrîf, che o publichi..."
O soi propit content che al sedi dut chest sflurî di blog in Marilenghe!
06 agosto 2007
Repetita juvant: Farcadice a Felet miercus
Te zornade che e ricuarde lis vitimis de tragjedie te mine di Marcinelle, (ai 8 di Avost dal 1956) dopli apontament cul cine documentaristic dedicât ae emigrazion furlane.
Miercus ai 8 di Avost dal 2007 aes 21.00 li dal Parc di Vile dai Tinins (o in auditorium, se al plûf) a saran proietâts 2 documentaris su la emigrazion furlane realizâts di Carlo Della Vedova e Luca Peresson (te foto), vincidôrs dal premi Appi 2006:
Farcadice: Diari di viaç – Charleroi (Belgjiche) e Umkomaas (Sudafriche)
Charleroi e je une citadine belgjiche, Umkomaas e je une citadine sudafricane: tant lontanis tra di lôr ma che dutis dôs a forin mete di une vore di furlans, costrets a emigrâ par cjatâ lavôr. E tancj emigrants a son restâts là vie creantsi une lôr vite lontan dal Friûl, ma mantignint un leam cu la tiere dai paris.
A saran presints i regjiscj par comentâ i documentaris insiemit al public.
05 agosto 2007
Ent Friûl pal Mont a Pontebe
Vuê o tornarai sù par finî di viodi la fieste cuntun altri "furlan ator pal mont": il Dree.
E intant mi soi fat la foto cul mitic Bruno Pizzul!
04 agosto 2007
In rispueste a doi antifurlans
O domandi ospitalitât te rubriche des letaris par rispuindi a doi conseîrs regjonâi dal centridrete, part li che ancje jo mi identifichi, jessint un iscrit e un elet di Forza Italia.
Intune “Cjase des libertâts” il principi di fonde al varès di jessi propit la difese de libertât di ducj, ma al semee, secont Paolo Ciani (An) (foto a çampe)e Roberto Asquini (Fi) (foto a drete), che pai furlans no sedi la libertât di gjoldi di un dirit tutelât no dome de leç 482/99 dal stât talian, ma adiriture de Costituzion de Republiche, cence contâ dute la normative europeane che e tutele i dirits linguistics des minorancis.
I doi conseîrs dal centridrete (ma ancje di chê altre bande al è ce sgrisulâsi par mert di plui di cualchidun) si declarin contraris al insegnament de lenghe locâl a scuele, platantsi daûr scusis pardabon debulis: al bastarès che a lessin a leisi «Il cuadri european di riferiment des lenghis» par rindisi cont ce che si dîs in Europe in mert a chest argoment. Invezit si continuisi a jemplâ la bocje di peraulis come “internazionalizazion”, “rapuarts cu la Europe e il mont”, ma no si piert ocasion par palesâ une otusitât provinciâl e nazionalistiche pardabon sleade dal cuadri european di vuê, li che la stesse Europe e dîs a clâr che par rivâ a un plurilinguisim concret si à di partî des lenghis locâls, passant a chê dal stât par rivâ ae fin a chês internazionâls che ti permetin di zirâ il mont: fâ une cuintriposizion tra furlan e lenghis internazionâls (par esempli, l’inglês) al è ridicul.
Afermâ che la lenghe furlane e puarte vie timp e fuarcis ai fruts, cuant che invezit al sarès par lôr une oportunitât in plui par disvilupâ plui capacitâts cognitivis, al significhe no vê nissune competence in materie di didatiche des lenghis e resonâ in maniere pardabon limitade: il cjâf dai fruts nol è come un seglot che une volte rivât a nivel, nol ten dentri plui nuie. Anzit, cun plui stimui, si rive a vê une formazion che ti permet di rispuindi miôr a dute chê schirie di situazions che si puedin presentâ intune societât complesse come chê di vuê.
E acusâ che la lenghe standard e la grafie uficiâl a copin lis varietâts locâls, come che al dîs Ciani, al significhe no vê studiât i elements di fonde: une politiche linguistiche serie e previôt sedi la tutele des varietâts locâls sedi la necessitât di une variante standard di riferiment che e fasi di “cuviert” a dut il sisteme linguistic, intun cuadri fondât su la coesistence e no su la esclusion. Ameti il contrari par un che al à la responsabilitât di fâ lis leçs, e je une mancjance pardabon injustificabil: berghelait di mancul e studiait un tic di plui se o vês di fevelâ dal pulpit. Se invezit no us va di documentâsi, parcè che l'argoment no us plâs, us ricuardi che o vês la responsabilitât di viodi dai interès di cheste regjon e no us à obleâts il miedi a fâ politiche. Se o sês contraris al furlan, fevelait clâr, cence platâsi o fâ lezions di furlanetât.
Al semearà strani, ma la posizion di Ciani e Asquini no mi maravee plui di tant, considerât che cuant che a son stadis lis ocasions par fevelâ e confrontâsi su chescj argoments lôr no jerin. Mi riferìs, par esempli, a un incuintri organizât te sede de Regjon a Udin li che su 60 conseîrs invidâts, cuasi il 90 par cent al jere assent e i doi a pene nomenâts a jerin tra i latitants. Cun di plui il stes Asquini al jere stât invidât a une altre taule di vore par frontâ la cuestion e jo stes, presint ta chê ocasion, mi soi permetût di mandâ plui voltis diviers materiâl al grup consiliâr regjonâl di Forza Italia, ma, ancje se su tancj ponts o restìn lontans, dome il conseîr Massimo Blasoni al à vude la creance di rispuindi. Invezit Ciani nol à rivât a concedimi un incuintri, ancje se jal vevi domandât. Ce che e mancje e je la voie di confrontâsi in maniere serene sui problemis: mi àn insegnât che in politiche, cui che al è assent al à simpri tuart e stâ sierâts tun “palaç di avoli” nol jude dal sigûr il dialic. Soredut par cui che al à il prejudizi di vê reson e nol vûl scoltâ opinions diviersis des sôs. O ai come la impression duncje che ciertis declarazions a sedin di singui che a fevelin a non di ducj, considerât che o ai bogns elements par sostignî che divierse int che si identifiche ancje tal centridrete no je cussì contrarie: intune serade a Pagnà assessôrs, conseîrs comunâi, components di sezion e sempliçs iscrits di Forza Italia de zone a àn manifestât un parê positîf al insegnament de lenghe furlane a scuele. Dal sigûr al è dome un campion, ma lis statistichis si fasin a campion.
O sieri cuntune considerazion su chei che a disin che i bêçs pal furlan a son “imorâi”, “butâts vie” e che si varès di fâ un referendum cuintri. Chest al è populisim pardabon puar e provinciâl, che mi fâs nassi cualchi domande: i bêçs che cierts politics a cjapin ancje se a dimostrin di no cognossi lis leçs, o piês, che no àn voie di rispietâlis; che a fevelin dome in maniere strumentâl fasint viodi trop “piçule” che e je cierte politiche, sono bêçs spindûts ben? Sono bêçs che a mertin? Jo no sai rispuindi e mi fâs voie di fâ une provocazion: parcè cun dute cheste ondade “moralistiche” nissun di chescj sioruts nol propon un referendum sui stipendis dai politics? Come che si viôt, cul populisim no si risolvin i problemis, ma si fâs dome deventâ triste la discussion. Par tant lassìn pierdi chestis sflocjis e cirìn di viodi dal destin di cheste regjon e de sô specialitât fondade, voie o no, ancje sul patrimoni linguistic che no si pues ignorâ.
Christian Romanini
conseîr comunâl
di Forza Italia a Maian
Amâr di Maian
La Nonino e fâs la sgnape "Ue" e le vent in dut il mont, e invezit achì o vin dome l'Elisir... po ben, lassìn pierdi se no cualchidun si stice...
Fevelant dal Amâr, chescj i ingredients: alcul, aghe, zucar, salvie, estrat di mente, melisse (o jerbe di âf) e articjoc.
Plui che amâr al è dolçut e la butiliute no dure trop ;-)
03 agosto 2007
Il riç internazionalitari
Internazionalitari e je une trasmission di Radio Onde Furlane che e fevele, cuntun tai nazionalitari, des nazions cence stât e des minorancis nazionâls de Europe. Rispiet al formât radiofonic, achì si puedin cjatâ dome lis gnovis e la trascrizion di cualchi pontade speciâl. Dut câs, la idee, e je chê di zontâ ancje cualchi gnove in plui rispiet ae version audio, massime cuant che la trasmission e je in polse, e la segnalazion di libris o altris materiâi in teme cui argoments frontâts.
Compliments a triku, il riç che al aministre Internazionalitari.
02 agosto 2007
Cine a Felet: Farcadice (Charleroi e Umkomaas)
Miercus ai 8 di Avost dal 2007 aes 21.00 li dal Parc di Vile dai Tinins (o in auditorium, se al plûf) a saran proietâts 2 documentaris su la emigrazion furlane realizâts di Carlo Della Vedova e Luca Peresson (te foto), vincidôrs dal premi Appi 2006:
Farcadice: Diari di viaç – Charleroi (Belgjiche) e Umkomaas (Sudafriche)
Charleroi e je une citadine belgjiche, Umkomaas e je une citadine sudafricane: tant lontanis tra di lôr ma che dutis dôs a forin mete di une vore di furlans, costrets a emigrâ par cjatâ lavôr. E tancj emigrants a son restâts là vie creantsi une lôr vite lontan dal Friûl, ma mantignint un leam cu la tiere dai paris.
A saran presints i regjiscj par comentâ i documentaris insiemit al public.
01 agosto 2007
Zucchiatti al è il miôr
Ve chi ducj i risultâts:
- Aldo Zucchiatti (69 su 213=32%)
- Romano Ciani (46 su 213=21%)
- Mariella Unfer (35 su 213=16%)
- Claudio Zonta (20 su 213=9%)
- Maria Teresa Garzitto (18 su 213=8%)
- Marco Minisini (16 su 213=7%)
- Giuseppe Cozzi (9 su 213=4%)


c: text/html

text:
Vladimir
Zavarkin, conseîr intun comun de Carelie, al è sot procès cu la
acuse di vê saborât il separatisim di chest teritori de Federazion
Russe. Intant di un intervent public, dopo vê criticât il
governadôr Alexander Khudilainen e lis autoritâts russis acusantlis
di disfrutâ la Carelie cence dâ rispuestis aes dibisugnis dal
teritori, Zavarkin al veve dite che se il guvier rus nol ves abadât
aes domandis dai carelians al sarès stât il câs di inmaneâ un
referendum su la separazion di chest teritori de Federazion Russe.
Par acusis similârs nol è tant che lis autoritâts russis a àn
condanât a trê agns di preson l’ativist tatar Rafis Kashapov.
Font:
Finugor,
11/11/15

robotstxt: allowed

filter: keep


text:
30 ott 2008
O ce biel cjisciel a Udin
16 ott 2008
Udine fossilizzata dissal Grillo
Cê ch'al fâs ridi i furlans
-Udin al é fossilizât, dissal Grillo, daspó ch'al contave che par miezore al a scuignût cjacarâ di bessôl tal mieç dal "solitUdin" desertic.
E jù a ridi i 3500 furlans dal Carnera!
So lu varès dite jó nissun al varès fat un bê. Como simpri, le nestre furlanitât a é plui vere s'a jès de bocje dai forèscj. Ma vino propit di ridi sardonicamenti cuant che invesit a si varès di vaî? Daspó, al dîs Grillo che Udine al si dîs Udin, che vigile al si dîs vigil ma che mone al reste compagn. E jù ancjemó 3500 ridadis tant che Carnera al si zire e rizire in te sô tombe!
S'al vès dite che mone a si dîs frice al varès fat ridi cun plui plasê ma vino veramenti bisugne de veretât par viodi trop mones ch'a si é? Nô o ridin d'istès!
Ridi sardonic par no vaî disperât?
- La prime presentazion de Patrie, che o vin fat a Sant Denêl, mi à pardabon sodisfat, dissal Christian tal so blog. Achi nissun al rideve. Ni chei 6 sentâts par cjacarâ, ni chei 15 sentâts di chê âltre bande.Robe masse serie e nissun Grillo par contâ 'ne monade.
Cuâl sarae le prossime ridade? Chê dal funerâl dal ûltin furlan?
Se invesit di sei furiôs o sin juste Fùrios o no varin di spietâ masse...Gri, Gri, ven fûr di aí !
07 ott 2008
Furlan di mâri / Di madre friulana
Lant pal mont a no si piert dome l'italianitât a si piert ancje le voe di jessi talians.
Lis tentazions a son masse grandis par sei dome talian o dome furlan parcé che le societât indulà ch'a si vîf nus aspire drenti come in tune plêre e plui a si viaze e plui a si gambie di opinion. Cussí, vignint fûr de stesse famee, doi fradis ch'a son lâts a finî in tun paîs difarent , cuant ch'a si ricjatin a son deventâts stranîrs un cun l'altri. Se po e an mitût sù famee al é ancjemó piês. I fruts a son boins di cjalâsi ancje di stuart.
Jó cun gno fradi in France e me sûr in Piemont al é come sa si vignís di trê fameis difarentis.
L'unic furlan ch'al reste o soi jó ma o soi dome furlan di mâri. Di pâri o no lu sai. Pal gno aniversari forsit o lu savarai ma o soi furlan di mâri. Insome o soi un Pasolin in miniature e par chel o mi sint plui fradi cun lui che cun gno fradi e me sûr. Ansit, Fracait achi sot e on savarês di plui. Mandi, us lâsi cun tune ûltime riduçade sperant che dut al ledi ben par vuâltris.
Girovagando per il mondo, non si perde solo l'italianità, si perde perfino la voglia di essere italiani. Voglio dire che le tentazioni sono troppo grandi par rimanere solo italiano o solo della tua regione perché la società dove vivi ti aspira dentro come in un vortice e più si viaggia e più si cambia di opinione. Cosí, due fratelli che sono emigrati in due paesi differenti, quando si ritrovano sono come due stranieri. Se poi si sono sposati é ancora peggio. Io che ho un fratello nel sud della Francia e una sorella in piemonte ho sempre l'impressione che usciamo da tre famiglie diverse.
L'unico friulano che rimane, sono io benché sono solo di madre friulana. Di padre non lo so. Per il mio compleanno forse lo sapró ma come Pasolini, sono di madre friulana e per questo mi sento più fratello con lui che con mio fratelllo e sorella. Anzi, se guardate il video, ne saprete di più. Mandi, vi lascio con un sorriso sperando che tutto vada bene per voi.
Post correlati: Il fradi di Pasolini/Il fratello di Pasolini
Altre lezioni di friulano : http://it.youtube.com/watch?v=5POzRbPqk-o&feature=related
http://fr.youtube.com/watch?v=Iw8Ra1xKVMs&feature=related
Un grand bonjour à tous les français qui passent par ici:-)
06 ott 2008
Lenghis simpatichis e antipatichis / Lingue OK e KO
Il Janez, al conte tal so ûltim post un esempli ch'al puès nassi vis-à-vis di une situazion e invesit de tolerance ch'al puès nassi in te stesse situazion se i personagjos a son difarents e al spiêghe cemût ch'a son lis reazions dai austriacs sa sintin cjacarâ in francês o in turc (Pal francês a cjatin simpatic e pal turc a cjatin antipatic).In tes Flandris, ch'a sarès dome le regjon al nord di Bruxelles a mancul di un km di cjase mê, invesit, nissun al varès le simpatie parcé che an un complès talmenti smisurât pal lôr dialet olandês ch'a volaressin che ducj a lu cjacarassin.
Al bisugne ancje dî che par plui di un siecul le lôr lenghe a é stade vilipendiade e tolete pal cûl sêti dai olandês lôr stès, che dai todescs e soredut dai francês.
Tai agns 70, un italo- francês ch'al si clamave Colucci ma che in francês al si ere fat Coluche,al é deventât popolâr inventâtant ogni dí une blague belge (Barzelete). Tal stès timp, Jacques Brel, ch'al declarave di sei fiamingo ancje s'al cjantave par francês, al veve fat une cjançon par toliu pal cûl (Les Flamandes) e , nuje da fâ, ancje il lôr plui grant poete Emile Verhaeren, o il scritôr Michel de Ghelderode e an dut scrit par francês. Duncje us domandarês alore parcé ch'o stoi achi a scrivi par furlan rôbis ch'a no interessin a nissun furlan cuant ch'o puedarès scrivilis in amancul trê âltris lenghis. O mal domandi ancje jó:-)
Achi sot i miei Udinasi fats par poni i ocjâi e dâ un messagjo ch'a mostrin sule lenghe e ch'o us ai bielzà mostrâts un ant fà ma o crôt che par tirâ la metât de atenzion de metât di un furlan, mostrâ il cûl a nol sarès immó avonde:-) Alé op, ridín ch'al fâs ben.
Bisogna peró che dica che i fiamminghi sono spesso stati vilipendiati e presi in giro dai loro vicini per via della lingua che adoperano e perfino dagli olandesi stessi.
Un italo francese che si faceva chiamare Coluche invece di Colucci é diventato il più popolare degli umoristi facendosi una specialità: Le barzellette belghe (Les blagues belges) In verità, descriveva le tipiche stupidità che noi attribuiamo spesso a Pierino. Altri esempi, perfino Jacques Brel che si pretendeva fiammingo anche se si esprimeva solo in francese fece una canzone (Les Flamandes) che prendeva in giro le donne fiamminghe ed il poeta più conosciuto Emile Verhaeren come lo scrittore più popolare fiammingo scrivevano esclusivamente in francese. Dunque, forse vi chiedete che cazzo faccio qua a scrivere in friulano allorché potrei scrivere in almeno tre altre lingue. Me lo domando anch'io:-)
Blestemis / Bestemmie
Forsit, sui 8 agns,Gjerman Moscon como me, al é stât butât par tiare da une muinie che montade su di lui a lu a emplât di sberlis parce ch'a crodeve ch'al vés blestemât e... D'in chê dí, al a scomençât a blestemâ par vendicâsi des berlis ch'al veve cjapât di bant...
Jó invesit o ai vût plui furtune di lui, o soi lât a stâ fûr da l'Italie e tant ch'o cjacari un'altre lenghe nancje no sai plui ce ch'a son. Une des rôbis ch'a si piert subite lant pal mont a é chê manie ch'a si à in Italie di meti le religjon in ben o in mâl, in dut ce ch'a si fâs e ce ch'a si dîs. Par contagjon o par necesitât, cjacarant un'âltre lenghe a si piert, sêti le voe di lâ a messe che tal stès timp le manie di blestemâ, tant al é vêr che lis blestemis dai talians ch'o cognós di fûr, a lis doprin dome par talian parcé che in chês âltris lenghis a somearèssin strambis, stupidis e cence sens come che lâ a messe al somearès ingjenuo stant al fat che le glêsie a no à nissun podê politic o economic come in Italie.
Daspó, se un a nol crôt in diu parcé passaressial il timp a ufindi cualchidun ch'a nol esist e che dutcâs a nol é responsabil de sô stupide nervositât? Se amancul al insultàs Allah o budda a si puedarès ancje capî:-)
A part i spagnûi cui lôrs oribils cago un dios e i francês cui lôrs plui distints nom de dieu o i merecans cui lôrs gjentîls oh my god, nissun a nol và plui in là che i talians cun lis blestemis e a si contentin di dî cualchi peraulate. Un colmo sa si pense che i stranîrs a considerin le lenghe taliane come le plui armoniche ch'a sêti e che Carlo Quint al diseve che lui le doprave il talian par cjacarâ a es feminis come ch'al doprave il todesc par cjacarâ ai cjavai e a nol à mai dite ch'al doprave il furlan dome par toli pal cûl i triestins:-)
Achi il Gjerman al fâs il todesc ma nus mostre une rôbe tipiche taliane che sa fâs ridi tal inprin parcé ch'a si crôt ch'a i sedi scjampade, a si capís subite ch'a nol sà dî une peraule zence trai un porco e al piert subite in considerazion.Cussí al si svilís. Al anule dutis lis cualitâts ch'al puès fa crodi di vê sint un personagjo public...
Forse, come me, Germano Mosconi da piccolo é stato buttato giù per terra da una suora che credeva di averlo sentito bestemmiare e dopo esser stato accavallato da lei per impedirlo di muoversi, s'é fatto rimpire di pugni e di sberle. Ed é forse da quella volta che ha incominciato a bestemmiare come un carettiere coi cavalli per dimenticare le sberle che aveva preso per niente.
Io invece ho avuto più fortuna. Sono andato all'estero e finché parleró un'altra lingua le bestemmie non só cosa siano. Infatti, uscendo dall'Italia, automaticamente si perde la mania di misciare in bene o in male la religione in tutto quello che si dice o si fa e per forza, se non si bestemmia più, non si và neanche più in chiesa tant'é vero che gli italiani che conosco, di fuori, semmai bestemmiano ancora lo fanno solo in Italiano. Un colmo per uno straniero che considera la nostra lingua una lingua piena di armonici suoni fatta come diceva Carlo Quinto per parlare alle donne come il tedesco lo considerava per parlare ai cavalli!
A parte gli spagnoli con i loro orrendi me cago un dios, i francesi con i loro aristocratici nom de dieu o gl'inglesi con i loro gentili oh my god, nessuno và cosí in là con le omprecazioni come si fa in Italia.
Qua Germano Mosconi fa il tedesco illustrandoci bene come siano le cose. In principio forse noi ridiamo pensando che gli sia scappato un'imprecazione poi si capisce che non sà dire una parola senza aggiungere una bestemmia e più il videografo accatasta i casi e più il personaggio si svilisce e perde il valore che crede di avere essendo un personaggio pubblico.
03 ott 2008
Banche rotte / Bancjis rotis
Aspetto che escano le banche italiane in difficoltà.C'é troppo silenzio e troppo Berlusconi perché sotto non ci sia niente. Intanto una pauretta me la sono presa con la banca Fortis Bank che prima si chiamava la società generale di Banca ed era la più grande banca del Belgio. Banca che aveva tutte le più grandi industrie e ricconi come clienti ma anche poverelli come me che giocano a fare il ricco. Per fortuna che tre governi, il Belgio, l'Olanda ed il Lussemburgo, per paura di una caduta generale, hanno deciso subito di prender le cose in mano mettendoci dentro 11 miliardi prima di dividerla in tre e di nazionalizzarla.
02 ott 2008
Santo subito !
Ma noi, che abbiamo un dio italiano, non siamo come gli americani. Che sia ingenuità, fanciullagine? Superstizione, Scaramanzia? Abitudine? Propaganda? Senso di colpevolezza? In ogni caso, neanche i media polacacchi in un paese dove si dice che ci siano i matti di dio, non ho visto cose simili. Altro che gli arabi!
Si direbbe che in Italia non si possa far niente senza avere la benedizione della chiesa. Come se non ci si fidasse di noi stessi e che bisognasse sempre chiedere aiuto, soccorso a qualcuno. L'Ultima l'ho trovata qua accanto nel post del Furlan, che rispetto, dove parla della festa dei nonni e che incomincia cosí :Signôr o ti ringraziin di dut chel che o vin vût, ti domandìn di fânus invecjâ cun dignitât, cun serenitât e...(Signore, ti ringraziamo di tutto quello che abbiamo avuto, ti chiediamo di farci invecchiare con dignità, con serenità, e...)Forse non ne ho l'aria ma da piccolo il mio gioco preferito era di imitare un prete a celebrar messe...Perció spero mi scuserete se vi ho offeso.
Enfre lis rôbis tipichis ch'a caraterizin i medias talians e ch'a no si cjate squasit mai in tai medias europeans, a é le religjon. A nondé dí che un prêdi o un vescuf o il diu lui stès a nol vegnedi a fâ cucù in tune pagjine o in tun schermo e da cuant che il web al funzione, ancje su lis pagjinis dai sitos. Sant Subite, a disevin i medias une dí (Erial a proposit di Bush?:-)
Ise ingenuitât? Ise abitudin? Ise propagande? Ise superstizion? Scaramanzie? Isal veramenti parcé che 'l talian a nol sà fâ cence? Dutcâs, nancje i medias in Polonie indulà ch'a son i mats di diu e che lis glêsiis a son ancjemó dutis plenis le domenie, no ai vidût chistis rôbis. Altri che i arabos!
Al si disarès propit che da nô a no si puès fâ nuje cence le benedizion de glêsie.Come sa no si si fidàs di sé stés e ch'al bisugnàs ogni vôlte domandâ ajûts di cualchi bande par sei plui sigûrs. Le ûltime o le ai cjatade achi a diestre tal post dal furlan, ch'o rispiêti, indulà ch'al cjacare sù le fieste dai nônos e al cite une poesie. Par furtune ch'o sin lontans dai ains 50 indulà che al bisugnave ancjemó il permès dal plevan par fâ une sâgre o par fâ un bal. E dî che da piçul, il gno zùc al ere chel di zujâ a fâ il plevan...
Scusait duncje so us ai ofindût.
01 ott 2008
Friuli nel mondo
Pal rest o ai sgarfât une pagjine indulà ch'a si puès cjatâ, par inglês, ducj i furlans che an une imprêse tal mont e ch'a passin tal sito e se o cirîs ben o cjatais ancje le mê, ma îsal chest un vantaç? Da doi agns in cà, nissun furlan al à vût bisugne di me:-) Segno che forsite come furlanâr o no soi ben viodût in inglês o che chêst gjornâl al é mâl leiût par no di nuie let tout court che in inglês al ûl dî alcaltri.
Addendum: Il Santuz al é stât finalmentri "demissionât" no pe so incompetence ma pes sôs malversazions. Viodêt achi.
Per i non friulani, metto questo videoclip tratto da una intervista della Tradinvest di Udine, come una pubblicità per l'Ente Friuli nel mondo ma che sembra più a una critica per l'immagine in stile vecchiotto che l'ente vuol dare di sè malgrado gli sforzi del webmaster per dare un'idea più moderna attraverso il sito.


text:
Sardegne: nassût il Comitadu 482
Ai 12 di Setembar a Bilartzi / Ghilarza, in Sardegne, al è nassût il “Comitadu 482, pro s'ufitzialidade de sa limba sarda” (Comitât 482, pe uficialitât de lenghe sarde). La associazion – come che si pues lei tal so document fondatîf – e à chê di: lavorâ par che la leç statâl 482/99 (pe tutele des minorancis linguistichis storichis) e sedi metude in vore ad in plen; viodi che i progjets e i intervents dai ents locâi a ledin daûr di ce che e previôt la leç; informâ la opinion publiche sui svilups, su la metude in vore o no de leç; meti adun iniziativis e propuestis par sensibilizâ la int e sburtâ ents, istituzions e partîts a meti in vore le leç; controlâ i efiets e denunciâ i atacs cuintri de leç; e, se dal câs, imbastî azions legâls par difindi la aplicazion corete de leç. A meti in pîts il Comitadu al è stât un grup di operadôrs linguistics che al à partecipât al cors di autoformazion promovût dal Ufici pe lenghe sarde de Provincie di Aristanis / Oristano. La gnove realtât associative si zonte duncje al Comitât 482 nassût in Friûl tal 2002 simpri cun chê di difindi i dirits linguistics fissâts de leç 482/99. Il Comitadu al à ancje screât un blog che si cjate alì de direzion: comitadu482.blogspot.com .
Font: Comitadu 482, 13/09/08


text:
Passe
50 mil personis a àn partecipât ae edizion 2016 dal Rith,
o sei la corse inmaneade cun chê di tirâ sù fonts a pro dal gaelic
irlandês e di sensibilizâ i citadins sul valôr di cheste lenghe.
La edizion di chest an, che si è tignude tra i 4 e i 14 di Març, si
è disvilupade su 700 chilometris tocjant dutis lis 32 conteis de
Irlande, sei te Republiche che intal Nord. La manifestazion e je
stade finanziade di ents locâi, associazions, grups sportîfs,
scuelis, impresis e singui citadins che a àn dât il lôr contribût
ancje cul cori dilunc des diviersis tratis de corse. Il Rith
2016 si è sierât denant dal Trinity College di Dublin, là che si à
let un messaç dal president de Republiche de Irlande, Micheal D.
Higgins. Nassude intal 2010, la corse si davuelç ogni doi agns e chê
dal 2016 e je stade la plui partecipade. Il Rith
al jentrave ancje tal program des iniziativis par ricuardâ i cent
agns dal Riviel de Pasche dal 1916 (Éirí
amach na Cásca / Easter
Rising), moment centrâl inte lote pe
indipendence de isule e pe nassite di une Republiche irlandese.
Font:
CnaG:,
14/03/16;
Independent, 15/03/16


text:
Pedane provisorie pai disabii in Place Sant Jacum
A tacâ dal dopomisdì di vinars ai 11 di Dicembar lis personis disabilis e i gjenitôrs cun fruts e cjaruç a si cjataran une pedane provisorie par podê lâ sul plateatic di Place Sant Jacum e visitâ il Marcjât di Nadâl. La notizie a je rivade dal assessôr pes Ativitâts Produtivis e Turisim Alessandro Venanzi, daspò di vê vût la valutazion positive de bande de sorintendence. Il probleme dal acès ai disabii sul plateatic nol è gnûf pe aministrazion comunâl:…
Vinars fieste dai arbui cun 200 fruts des primariis
Ancje chest an il Comun di Udin al conferme la sô adesion ae Zornade dai arbui cul meti sot 26 plantis gnovis inte aree verde di vie Quarto. A plantâlis a saran passe 200 fruts des scuelis primariis Mazzini, Zorutti, Alberti e Nostra Signora dell’Orto judâts dal personâl dal Vert Public dal Comun. L’apontament al è doman, vinars ai 20 di Novembar. Si tache a nûf di matine dal parc Moretti, dulà che i fruts a saran impegnâts cu la…
Il Wifi sore nuie al rive intes circoscrizions
Il wifi al rive in perifarie cun dîs ponts di acès in dutis lis circoscrizions. No dome chest, parcè che a tacaran subite ancje dai cors sore nuie par la alfabetizazion informatiche, pandûts ancje in colaborazion cun Insiel, propite par spiegâ ai citadins cemût doprâ la rêt e ducj i servizis digjitâi ufierts de aministrazion comunâl, cun l’obietîf di ridusi plui pussibil il digital divide. Dut chest al è stât aprovât vuê, ai 10 di Novembar, de zonte comunâl su…
Conference stampe di presentazion di “Energia in gioco”
E ven presentade lunis ai 9 di Novembar a 11 intune conference stampe la edizion di chest an di “Energia in gioco”, event in program dai 10 ai 14 di Novembar, che al à l’ obietîf di promovi compuartaments responsabii intal doprà la energjie. Cinc zornadis di iniziativis pai citadins e pes scuelis par cognossi il mont de energjie traviers la sience. La conference stampe e je in program intal edifici 8 dal ex macel comunâl. Cun di fat a…
Comun e Ater adun par ricualificâ spazis a S. Svualt
Promovi progjets di ricualificazion e di riconversion funzionâl di spazis e di edificis dal cuartîr di Sant Svualt. Cun chest obietîf ancje il Comun di Udin al parteciparà, adun cu la Ater, ae taule su la rigjenerazion creative promovude de Associazion dai Comuns a nivel talian. Cu la sô adesion la Ater si rint disponibile a valutâ progjets di ricualificazion e di riconversion di ciertis struturis dal cuartîr par dâi acet a iniziativis di promozion de creativitât zovanîl. Si trate…
Padier, prin cimitieri sostignibil de citât
Il cimitieri di Padier al sta par deventà il prin cimitieri autosuficient a nivel energjetic. Al è stât completât, di fat, il secont lot dal progjet che al a puartât ae realizazion des gnovis colomberis, une struture che podarà tignî dentri 120 muarts e 64 ossaris. Parsore de cuvierture de opare, cun di fat, e son stâts metûts dai panei solârs, come che al jere za sucedût tes colomberis ai Riçs, a Cussignà e tal prin lot a Padier. In…
Vinars scree pal murales dal condomini “Valle”
Primis screis par “Visioni Urbane”, il progjet pensât par slargjâ la creativitât e par puartâ la art intai spazis publics dal centri e dai cuartîrs udinês. Vinars ai 18 di Setembar, a sîs e mieze sot sere (18.30) alì dal condomini “Valle” in vie Riccardo Di Giusto 86, si varà la presentazion uficiâl di “In Da Hood”, il murales nassût de colaborazion tra istituzions locâls, artiscj e lis associazions “Bravi Ragazzi” e “Macross”. Dopo de scree il public al è…
Al vie la setemane de mobilitât sostignibile
Ancje chest an il Comun al partecipe ae setemane europeane de mobilitât sostignibile puartade indenant de Union europeane dai 16 ai 22 di Setembar. La iniziative e je tacade vuê di matine cu la cuinte edizion dal “Giretto d’ Italia” promovût di Legambiente e VeloLove in colaborazion cun Euromobility. Vuê tra siet e mieze e nûf e mieze di matine (7.30 e 9.30) al è stât controlât il numar des personis jentradis in citât in biciclete di vie Mantica e…
Ai 27 di Jugn fieste alì dal cuartîr Aurora
Fieste grande sabide ai 27 di Jugn, di undis di matine a cinc dopodimisdì (11.00 – 17.00) alì dal Punto Incontro Giovani di viâl Forze Armate e intal parc li dongje. Cun di fat, inte suaze des iniziativis inmaneadis de Agjenzie Zovins dal Comun intal cuartîr Aurora, fruts, fantats e fameis a son invidâts a partecipâ ae fieste dal cuartîr: une zornade di zûcs e divertiment cun chê di cognossisi miôr tra “vicins di cjase”.
Tacâts i lavôrs di decorazion de façade di Cjase Cavazzini
Si clame “Visioni Urbane” il gnûf progjet dal Comun di Udin, finanziât de Regjon, par valorizâ e decorâ dai lûcs de citât lassant spazi ae creativitât urbane. Par dute la setemane la citât e darà acet a cinc artiscj internazionâls che a saran impegnâts te creazion di oparis artistichis urbanis ma ancje in lavôrs su tele e cjarte, destinâts a insiorâ la colezion dal museu d Art Moderne e Contemporanee di Cjase Cavazzini. A tacâ di martars ai 26 duncje…


text:
E sarà publicade ai 12 di Lui la version integrâl de sentence che il tribunâl costituzionâl spagnûl al à dât fûr ai 28 di Jugn in mert al gnûf Statût di autonomie de Catalogne. A son coventâts cuatri agns par rivâ a cheste sentence, cun di fat la cjarte di fonde de autonomie catalane e jere stade fate buine dal Parlament catalan, di chel spagnûl e po di un referendum popolâr ancjemò intal 2006. La decision dal tribunâl costituzionâl spagnûl, cjapade cuntune maiorance di sîs vôts su dîs, e à declarât incostituzionâi 14 ponts dal Statût e a ‘nd à riviodûts al ribàs altris 27. Tra i ponts boçâts o cjatìn diviers dai passaçs di fonde dal gnûf Statût tant che l’ûs preferenziâl dal catalan inte aministrazion publiche e intai mieçs di comunicazion, il decentrament dal podê judiziari in Catalogne e la pussibilitât di cierts spazis di autonomie finanziarie. In particolâr par chel che si riferìs ae lenghe catalane, a son diviers i aspiets ancje dome simbolics che il tribunâl costituzionâl spagnûl al à boçât o al à dât une interpretazion plui strente dal test origjinâl. La definizion de Catalogne tant che nazion che si cjate intal preambul dal Statût no je stade scancelade, ma si le à declarade cence nissun valôr juridic. La sentence e je stade cjapade cuntune vore di marum in Catalogne là che diviersis aministrazions locâls a àn decidût di protestâ cul meti fûr la bandiere catalane a mieze aste o ben cuntun floc neri o ancje cul tirâ vie la bandiere spagnole. Cun di plui une manifestazion di proteste e je stade clamade dongje pai 10 di Lui dal Òmnium Cultural e e à cjatât la poie di ducj i partîts catalans, fale la diestre spagnoliste. Dut câs se cierts partîts tant che ERC e CiU a fevelin di imbastî un referendum intal 2011 par che i citadins catalans a puedin esprimisi sul lôr avignî, il president de Generalitat (il guvier catalan), il socialist José Montilla, al pant la sô indignazion pe sentence ma al zonte che il Statût al è distès un pas indenant.
Font: Avui, 29-30/06/10; VilaWeb, 29-30/06/10


text:
Retoriche
La retoriche (dal grieg ῥntopιkὴ [tέxvn] rhêtorik/ề [tékhnê/], "tecniche/art oratori") designa propiamentri "l'art di hablâ bien" e je l'art o la tecniche de persuasion, normalmentri mediante l'ûs de peraule. La retoriche, la dialetiche e la gramatiche constituyin il trivium, che forma cul quadrivium lis 7 arts liberâls de culture ozidentâl. A l'Etât Antigue e l'etât mediane, la retoriche al è stat infocada inte persuasion intai contests publîcs e politîcs, cussì come a lis asambleis e i tribunâls.
Dal chest mod, si svilupât dentro des sozietâtes abiertis e democratics, i derechs di spresion, di libre reunion e i derechs politîcs di une parte de poblazion.
Il concept di retoriche à variât durante i 2500 agns di esistence de peraule. Hasta i nuestris diis, la retoriche se describ intun sens ampli, come l'art o la pratiche de persuasion sea que sea il medi di comunicazion, ma doprand il lenguaje. I termins "retoriche" o "sofisme" se emplein a menût cuntun sens negatîf, di desinformazion, propagande, o ancje par calificâ di dudos un discurs pseudo-argumentatîf. Come l'art de persuasion, la retoriche continua jugand un rol impuartante dentro la vide publiche contemporanee.
Definizion[cambie | modifiche il codiç]
La retoriche al è a la verie la sience (intun sens dal studi struturât) e l'art (intun sens di pratîc recolzada plui di un conoziment probât) che se refiere a l'azion dal discurs dal alma (l'alma al è quiin habla). Intun prinzipi, la retoriche al è unicamentri orâl, ma evidentementri se preocupa ancje dal discurs escrît che al è une transcripzion o une mimesi dal orâl. La definizion di retoriche cambiara cul pas dai sigls (apuartazions dai griecs, dai oradores romans, hasta i europes).


text:
Sui prâz d'asfalt quant ch'a cola la sera
si piert lontan l'ultin ton pa valada.
'I côr a cjâsa par cjatâmi cun te:
ti spii in tai vôi, ch'a no domandin nuia,
la tô lunja fadîa,
'I vîot las mans, in ta l'ombra,
brusadas!
A no è plui speranca par che ch'a stan achi,
sot las monz ch'a nus cjàlin e no soridin mai.
Signôr, ti prei ch'a torni a cjasa cassù
duta la int ch'a è lada via da Tuàlias
par cjatâsi una vita;
ch'al torni prest in tal cil il soreli,
ch'al seti pan par chei ch'a rèstin cassù,
prima che'l cûr, ch'al vores restâ a Tuàlias,
'a nol piedri la sô vôs,
prima che'l nestri soreli al ti tramonti
su di nô.
Andrea Dell'Orbo


text:
Il guvier rumen al à comunicât la sô
intenzion di inviâ dôs azions par facilitâ l’acès des minorancis ae educazion.
Su sburt de UDMR (Union Democratiche Magjare in Romanie) al à decidût di vierzi
une facoltât di medisine in lenghe ongjarese inte citât di Marasovasarhely /
Targu Mures, une des areis là che la comunitât magjare e je plui numerose. In
Romanie i ongjarês a son plui di un milion e 200 mil, ven a dî il 6,5% de
popolazion totâl. Chê altre misure decidude dal esecutîf rumen e je la nassite
dal prin istitût superiôr di Bucarest pai rom. Daûr dai dâts uficiâi i rom
rumens a saressin 650 mil, ma daûr di stimis plui dongje de realtât a saressin
almancul il dopli. La gnove e je stade cjapade in maniere positive des
organizazions impegnadis pai dirits dai rom, ancje se par un judizi precîs a
spietin di vê plui informazions su cemût che e sarà organizade la struture.
Font: Balkan Insight,
14/03/12


text:
Intune conference stampe che si è tignude
ai 14 di Març a Baiona / Bayonne, cinc fuarcis politichis nazionalitariis
baschis a àn comunicât l’impegn par rivâ in curt a di un acuardi strategjic
nazionâl pal svilup politic e sociâl dal Paîs Basc. I rapresentants de çampe
indipendentiste basche, di Eusko Alkartasuna, Aralar, Alternatiba e Abertzalean
Batasuna a àn spiegât che la gnove clime che si vîf in Euskal Herria ju à za
viodûts a lavorâ adun par superâ lis divisions che a esistevin e cumò ju puarte
a impegnâsi par meti jù un program che al vedi tant che obietîf la costruzion
di un Paîs Basc in pâs, cun ducj i siei dirits nazionâi ricognossûts e cuntun
model sociâl e politic alternatîf al sisteme capitalistic dal dì di vuê.
Font: Gara, 15/03/12


text:
L’assessôr
pe istruzion de Regjon Sardegne, Sergio Milia, al à inviât ai
parlamentârs sarts un document là che a son dentri propuestis par
emendaments al disen di leç di ratifiche de Cjarte europeane des
lenghis regjonâls o minoritariis. Par podê jentrâ in vore la
Cjarte e à di jessi prime firmade e po ratificade: la Italie le à
firmade intal 2000, ma no le à inmò ratificade. Il test de
ratifiche al è cumò al esam dal Parlament talian, ma i nivei di
tutele previodûts pal sart, pal furlan e par altris lenghis
minorizadis a son in cierts câs fintremai plui bas di chei garantîts
de leç statâl 482 dal 1999 pes lenghis minoritariis. Cundut che il
sart e il furlan a son lis lenghis minorizadis plui feveladis intal
stât talian – al spieghe Milia – intal test de ratifiche a
vegnin calcoladis lenghis di seconde categorie e si cjatin
penalizadis denant di chês lenghis che a son tuteladis di tratâts
internazionâls tant che il todesc dal Sud Tirôl o il francês de
Val di Aoste. Par chest l’esecutîf regjonâl al à domandât ai
parlamentârs elets in Sardegne di intervignî in maniere fuarte e
coordenade par modificâ il test di ratifiche e garantî al sart
nivei di tutele plui alts di chei di cumò.
Font:
AGI, 26/10/12


text:
Cui
prins di Setembar si inviarà in Bretagne la campagne eletorâl pes
prossimis elezions regjonâls in program ai 6 e ai 13 di Dicembar.
Cun chê di stiçâ il dibatiment democratic e di fâ cjapâ posizion
ai diviers candidâts su temis centrâi pal avignî di cheste tiere,
la plateforme Construire la Bretagne e à decidût di compagnâ la
campagne eletorâl cu la publicazion di vincj dossiers monografics là
che, dongje di une analisi de situazion, si proponin ancje dai
percors di svilup specifics pe Bretagne. I documents a frontaran
temis tant che economie, energjie, lenghe, traspuarts, agroalimentâr,
culture, tecnologjie e v.i. Il prin, publicât ai 28 di Avost, al è
dedicât al teme de riunificazion de Bretagne. Chei altris a jessaran
ogni cinc dîs in maniere di publicâ dute la serie tor de fin di
Novembar.
Font:
Agence Bretagne Presse,
25/08/15


text:
La uniche
lenghe native minoritarie fevelade in Portugal e je il mirandês, une
varietât asturiane – leonese che si dopre massime inte aree
dulintor di Miranda do Douro. Si calcole che a fevelâ cheste lenghe,
che e gjolt dal ricognossiment uficiâl dal stât, a sedin plui o
mancul 10 mil personis. Intal ultin an scolastic il numar di fruts
che al à sielzût di studiâ cheste lenghe al è cressût e al passe
aromai lis 450 unitâts, ven a dî plui de metât de popolazion
scolastiche dal teritori mirandês. Un dât ancjemò plui impuartant
se si ten cont che in dì di vuê il studi di cheste lenghe al è
dome materie opzionâl.
Font:
Jornal de Noticias, 26/11/12


text:
Chest
an a colavin juscj i 300 agns di chei 11 di Setembar dal 1714 cuant
che la citât di Barcelone e veve di rindisi aes trupis francesis e
spagnolis dopo di un assedi durât 414 dîs e di une resistence che e
veve jevât la maravee e il rispiet di cetancj ator pe Europe. La
memorie di chê resistence, che e jere nassude intal spirt dal “o
volìn vivi libars o murî”, e je deventade une des fondis de
rinassince nazionâl catalane e i 11 di Setembar a son deventâts la
fieste nazionâl de Catalogne, plui cognossude tant che Diada.
L’inovâl
dai 300 agns però al è vignût a colâ intun moment là che la voie
di indipendence e je aromai maioritarie framieç de societât
catalane e là che dôs organizazions – la Assemblea Nacional Catalana e l’Òmnium Cultural – a
àn inviât dal bas un percors pe autodeterminazion che al à savût
puartâ in place centenârs di miârs di personis e obleâ une buine
fete de classe politiche catalane a cjapâ posizion a pro de
indipendence e a impegnâsi tal procès par imbastî un referendum pe
autodeterminazion che al varès di tignîsi ai 9 di
Novembar.
Dopo
de cjadene umane che l’an passât, chest an lis dôs organizazions
a àn rivât a clamâ dongje a Barcelone
1.800.000 personis che a
àn disegnât su doi dai viâi principâi de citât un grant “V”
a strissis zalis e rossis (i colôrs de bandiere catalane) lunc undis
chilometris e passe, cuntune impressionante dimostrazion di
mobilitazion popolâr ma ancje di capacitât organizative. Compagn
dal an passât, ancje ai 11 di Setembar dal 2014 Internazionalitari
al jere alì e, achì disot, us propon un piçul reportage
fotografic di chê esperience.
Pal
inovâl dai 300 agns istituzions e realtâts associativis catalanis a
àn inmaneât une grande cuantitât di events e di apontaments che a
riclamin sei la storie di chei fats, sei il lôr insuazâsi intune
costruzion dal avignî de Catalogne: mostris, percors storics e
artistics, cunvignis, concierts, spetacui, events istituzionâi e
popolârs.
La
concentrazion plui alte di chestis iniziativis e je tor dai 11 di
Setembar. Une vore utile la mostre “300 Onzes de Setembre” alì
dal Museu di Storie de Catalogne par cognossi lidrîs, svilup e
atualitât de Diada.
La vilie dai 11 però a Barcelone e je une cuantitât di apontaments
di no crodi. Impussibil viodiju ducj. Si va di chei di stamp plui
culturâl e artistic, tant che il conciert de pianiste Clara Peya alì
des ruvinis restauradis dal Born (cuartîr al centri di scuintris tra
i plui dûrs intant dal assedi di Barcelone e sdrumât jù dopo de
concuiste de citât) framieç dal losôr des cjandelis o il spetacul
teatrâl “La ira dels peixos” intal parc de Ciutadella, scjassât
di un rogan di lûs e di musichis …
…a
chei di implant plui istituzionâi tant che l’omaç sot sere alì
dal Fossar de les Moreres (là che a son sapulîts i muarts intant
dal assedi dal 1714). Achì par solit si devin dongje i militants
indipendentiscj e antagoniscj invezit chest an, pe prime volte, a
jerin lis istituzions plui impuartantis de Catalogne, a tacâ dal
president dal guvier Artur Mas, a rindi omaç in maniere uficiâl a
chei muarts. E je stade une cerimonie blindade, cui Mossos d’Esquadra
(la polizie catalane) che no fasevin svicinâ nissun, ma che a pene
ladis vie lis autoritâts e à viodût une sdrume di int jemplâ chel
piçul splaç dongje de glesie di Santa Maria par une celebrazion
spontanie e popolâr.
La
buinore de Diada, nuie di miôr par tacâ di lâ a fâ un zîr alì
de place dal Arc de Triomf (dongje dai Passeigs de Lluís Companys e
de Sant Joan) là che ogni an si dan dongje dutis lis organizazions
impegnadis pe indipendence (di chês politichis a chês sportivis, di
chês culturâls a chês gastronomichis) e là che a cjatin acet
ancje rapresentancis di altris nazions cence stât.
Lassât
chel sît par lâ intal cûr de citât, lis stradis a son plenis di
personis cun samarretas
(maiutis) indipendentistis e cun esteladas
(bandieris indipendentistis) tignudis in man o picjadis intor. Ogni
place e ogni crosere a deventin la ocasion par dâsi dongje e vosâ
slogans a pro de indipendence. Al baste che un al buti li un "in-"
che ducj chei altris si zontin cun "in-inde-independència!".
Achì o sin in place Sant Jaume, juste denant dal palaç de
Generalitat.
La
citât e je plene di manifescj dai organizadôrs de manifestazion e
di partîts indipendentiscj che a mostrin il percors che si vûl
cjapâ, a tacâ dal vôt pe indipendence dai 9 di Novembar.
Par
inmaneâ e gjestî une manifestazion come chê dai 11 di Setembar di
chest an, la organizazion e à di jessi perfete. Si trate di formâ
un grant V uman, lunc 11 chilometris dilunc de avinguda Diagonal e de
Gran Via de les Corts Catalanes, e cu la sô spice in plaça de les
Glòries. I 7 mil volontaris a son clamâts a judâ i plui o mancul
539 mil iscrits a cjapâ il lôr puest intes 73 tratis (trams) dal
percors, dutis segnaladis di cartei, e a metisi in maniere di formâ,
cu lis lôr maiutis zalis e rossis, une grande bandiere catalane.
La
int si svicine ae sô postazion za dôs / trê oris prime. A tachin a
jemplâsi i passaçs pedonâi che a dividin lis cuatri corsiis
centrâls dai viâi di chês a passaç lent che a son in bande.
Viodude la ore si profite par gustâ alc.
Po
a tachin a jemplâsi ancje lis corsiis centrâls.
A
rivin dongje ancje i gjigants tipics de tradizion catalane...
...e
tes croseris principâls si placin i rapresentants dai 54 grups
popolârs che a fasin sù i castellers.
Il
parcè che la int si da dongje, lu disin a clâr i strissons metûts
fûr dai organizadôrs...
...ma
ancje i cartei che diviers di lôr si puartin daûr. A 'nd è di ogni
fate, ancje di chei che fintremai l'ultin dai turiscj al rive a capî.
Ai
iscrits che a formin il grant V, si zontin però cetancj di lôr. Ae
fin si 'ndi contarà 1 milion e 800 mil. Lis stradis e lis placis si
jemplin dal dut.
Il
spetacul dal alt, là che si pues viodi miôr la grande bandiere
umane, al è ancjemò plui biel. Su la Gran Via i arbui a pidimentin
un pôc la vision, ma no son avonde risorsis par cjoli a nauli un
elicotar! ;)
Che
si le cjali dal alt o dal bas, chel istès e je une grande fieste di
popul.
A
rindi cheste zornade speciâl a son propit lis personis, di ogni
etât, di ogni categorie sociâl, di ogni gjenar e orientament
sessuâl, di ogni divignince. A son lôr a dâi anime e cuarp al
progjet de indipendence catalane. A son lôr che a rivin a rindilu
inclusîf e solidari. Lis lôr musis a son la rispueste miôr ai
messaçs di pôre, al "no, parcè che di no", che a rivin
di Madrid e di Bruxelles. Ara és
l'hora!


text:
Festintenda e il me cronic no rivâ mai a lâ come che al coventarès là.
Lassin stâ che fin a chê altre dì o jeri convint che al duràs trê setemanis e no cuatri, come che invezit al dure.
E lassin stâ ancje che ogni an o mi dîs: o ai di lâ plui spes o ai di lâ plui spes o ai di lâ plui spes, e invezit a va simpri a finîle che o rivi a fâmi si e no un pâr di seradis.
Cjale usgnot, che a larès vulintîr a viodi i Tre Allegri Ragazzi Morti (fracàit il link, se soredut o sîs di Pordenon), ancje se il disc gnûf no mi entusiasme (ma al è biel) e invezit o scugni scjampâ a cene.
Bon.
Ma chescj a son problemis miei, che al è inutil marcâ, parcè che si sa che lis robis di fâ a son infinidis e no a sin une persone sole e ven a stâi che no covente tirâ fûr l'analisi matematiche e nancje che dai miedis par capî che no je une soluzion. Bisugne contentâsi di fâ un pôc di dut.
In ogni câs chê altre setemane o soi stât a viodi la serade dai "Il Teatro degli Orrori" e mi soi divertût e il conciert a mi è plasût ancje avonde (ancje se i tocs cui arcs eletrics a jerin di dismenteâ par problemis tecnics e, in vie di massime, no mi parevin cuissâ cè ispirâts e volenterôs di spacâ). Capovilla, cun di plui, mi pareve cuasit tirât, e no fûr cu la cassele come par solit (e in ogni câs a nol jere cjoc spacât, il che forsit al à zovât a la durade dal conciert). O ai ancje viodût che sul tubo, cualchidun che al devi jessi stât un pâr di metris denant di me, al à poiât une vore di videos. La cualitât e je ce che e je, ma o podês fâsi une idee.
Anzit
Ve chi che us ficji il video di une des miôr cjancjons dal ultin disc:
Lassant stâ i concierts che a son stâts us dîs ancje che o rivarai a lâ ancje doman di sere a viodi il mê compaesan, ancje par talpinâlu un pôc che se no chel no mi fâs adore il lavôr che al à di fâmi :)
Ah scusait, o stoi cjacarant dai Jar of Bones, che aromai o ai viodût vonde voltis, ma si che a sunin a mortean, al è come che fos une robe nostalgjiche, viodût che al è un palc dulâ che a àn sunât cuant che e je stade la stafete jenfri bassiscj (nomo bombo) e un dai prins dulà che a àn començât a spacâ.
Insome, dut chest par dîs che se doman o sês libars vignît a viodi i Jar che rivin ancje a bevisi une bire, o ancje dôs, che tant o ai za decidût che par tornâ a lignan dopo o fâ vuidâ la murose (ancje se je ancjemò no lu sa)Mandi!


text:
Al jere miercus di matine e o stevi lant a vore. O stevi guidant le machine ma al me cjâf al jere plen di pensîrs. Rivaraio a vore mancul 15 minûts prime? Ustie o ai di visâmi di cjoli al libri pal cors di anatomie, o ai di paiâ le bolete eletriche... e cussì indenant. Tant cal me cjâf al jere daûr a pensà a ce co varês fat e vût di fa vie pal di' I mei voi e cirivin le corsie plui svelte e al voli al e' colât su une machine. Le machine e jere scure, e dal barcon daûr si viodeve une bandiere spleade parsore di une bare. Le bandiere ere che nazional, le machine e steve lant da le base militar le che rivin i colats in vuere oltremar al simitieri di Arlington le che i soldats e vegnin sapulits. Un minut prime pe radio e vevin finut di trasmeti un toc dal discors dal president sule fin de vuere in Iraq. Une des vueris e je finide ,al diseve,e i soldâts e stan tornant a cjase. Cui erial chist zovin o zovine? Ce siums vevial cun cal a firmât al contrat di servizi ? Forsit al le lat soldat parceche al voleve dome servi al so pais, o pe borse di studi, o parceche al voleve viodi al mont, o parceche al jere cence lavor e al servizi militâr al jere restât le une maniere dignitose par mantignisi e proviodi pe so famee.
In tancj pais par i colâts in vuere e son funerâi di stat, cun tant di autoritâts e frecis tricolôr. Ma in chest cas e in tancj altris nuie. Dome cualchi uficiâl in gringule , i parincj e tantis graciis di bande di une nazion par simpri in debit. O sin un pais in vuere, ma cjalant ator no si nacuarzisi. Le int e va pa soi afârs come nie e i muarts e vegnin puartâts in tal simitieri in te anonimât dal trafic pendolar e intant une altre vuere e continue.


text:
Il mâr di Invier
Viodi il mâr di Invier al à simpri la sô magjie: ca a son un pocjis di fotos dai "camins de ronda" dongje di S. Feliu de Guíxols, che di Istât si jemple di turiscj. E je vere che chi, compagn che te plui part de cueste dal Mediterani, la speculazion edilizie e à fat disastris, ma se si cjale bande il mâr si consolisi ancjemò.
Montcau
Aromai o rivi a tignî chest blog dome cuntun ciert ritart: ve ca lis fotos di une escursionute di dôs setemanis indaûr tal parc naturâl di Sant Llorenç, sul çuc taront dal Montcau e dentri tai siei landris.
Munistîrs cistercens de Catalogne
Ve ca lis fotos di un zîr di setemane passade pai munistîrs cistercens de Catalogne: Santes Creus, Poblet e Vallbona de les Monges. E un salût a Toni e Rosetta.
Anime nere
Ancje se il titul al fâs someâ di no, o screi il 2010 in dolç: cuntune buine ricete a pene provade, une rielaborazion mê personâl dal coulant di cjocolate, che o batii "Anime nere".
Un platut just par chei che a àn decidût che sot fiestis no àn ancjemò metût dentri avonde caloriis!
Ingredients (par 6)


text:
Garantî cun plui fuarce il patrimoni linguistic, culturâl e sociâl e i dirits istituzionâi dai cravuats dal Molîs. Al è chest l’impegn che si à cjapât il president di cheste Regjon taliane, Michele Iorio, in ocasion de visite dal president de Cravuazie, Stjepan Mesić. Chest impegn, al à spiegât Iorio, al cjatarà puest intal gnûf statût che la aministrazion regjonâl e je daûr a preparâ. Il president dal Molîs si à ancje impegnât, cun risorsis regjonâls, a evitâ che la riforme scolastiche decidude a nivel statâl e puedi penalizâ lis scuelis che si cjatin intai trê comuns molisans là che e vîf la minorance di lenghe cravuate, o sei Filič / San Felice, Kruč / Acquaviva Collecroce e Mundimitar / Montemitro.
Font: Rinascita Balcanica, 20/11/09


text:
E
à vût sucès la mobilitazion des comunitâts sami e dai ativiscj
finlandês e norvegjês cuintri dal progjet minerari de compagnie KDR
inte aree di Ohcejohka / Utsjoki, Geavvu / Kevo e Deatnu / Teno,
teritori che si cjate intal cûr des tieris sami e là che si cjate
ancje une impuartante risierve naturâl. Rapresentants de coalizion
nassude par fâi cuintri al progjet a vevin comunicât ae compagnie
di jessi pronts a mobilitazions sociâls, procediments legâi e
fintremai al apel denant de ONU pe violazion dai dirits des
popolazions nativis. La KDR e à decidût di fâ un pas indaûr
intant che la Agjenzie finlandese pe chimiche e pe sigurece (Tukes) e
à ritirât la licence pe esplorazion minerarie che i veve concedût.
Licence che, a disevin i opositôrs, e jere ilegâl par vie che i
mancjave il consens des comunitâts sami che a son lis popolazions
nativis di chês tieris e a ‘nd àn duncje il plen gjoldiment.
Font:
Barents Observer, 11/05/15


text:
Intal
belanç 2016 de Comunitât Autonome Basche, scuele e radiotelevision
publiche a part, i fonts pe promozion dal euskara
a sfiliin i 46 milions di euros. La plui part des risorsis, passe 30
milions di euros, e va al istitût pe alfabetizazion dai adults HABE
par cors in struturis comunâls o privadis, ma ancje par jutoris
direts ai arlêfs. Pai contribûts pal basc intai mieçs di
comunicazion si previodin invezit cuasi 5 milions; pôc mancul si
dividaran aministrazions locâls e impresis pe promozion de lenghe
intai rapuarts cul public e sui lûcs di vore. Passe 3 milions a
laran par progjets specifics presentâts des realtâts associativis
ativis sul teritori e 1 milion pe promozion sociâl dal euskara.
Font:
Noticias de Gipuzkoa,
31/12/15


text:
CULTURE - LA FABRICHE DAI… LIBRIS. Il libri cence pagjinis
Ducj chei che a doprin il web, ancje chel pôc, aromai a lu àn capît: il mont dai libris e de editorie in gjenerâl al è rivât dongje a un grant ribalton. La clâf che e vierzarà la puarte di un gnûf mût di concepî la leture si clame ebook, e di pôcs mês al somee che la man che e zirarà cheste clâf e sarà l’iPad e ducj i prodots similârs che a vignaràn. A stin cjacarant, in gjenerâl, dai libris in formât eletronic e dal imprest in dì di vuê plui avanzât che al permet di leiju.
Ma parcè sino dongje a chest cambiament?
Al è dibant ricuardâ, come prin fat, ce che al è sucedût al marcjât musicâl cu la difusion, plui o mancul libare, des cjançons in formât mp3. La stesse robe e je une vore dongje a capitâ cui libris: disponibilitât a presits bas, o ancje di rive jù, di ogni prodot editoriâl dal marcjât.
Al è clâr che no sin ancjemò rivâts, tal nestri paîs, a un pont di svolte, ma tai Stâts Unîts i leaders de editorie a son za rivâts a dividi la lôr ativitât a miezis fra libris di cjarte e libris eletronics.
Fasìn un struc des motivazions che a puartaran, cul jutori dal miorament tecnologjic, l’ebook a incressi la sô difusion.
Doncje de pussibilitât di piraterie sul prodot, al va dit che, in gjenerâl, il presit al podarà jessi une vore contignût, sedi pai coscj plui bas, sedi pal fat che l’ogjet di valôr al deventarà propit il libri di cjarte.
Zontant a chescj motîfs economics chei tecnics, a nassin gnovis manieris di consumâ la leture: selezionâ tocs, voltâ lis lenghis, cirî aprofondiments, comprâsi i libris, zontâ efiets multimediâi e vie indenant. Lis pussibilitâts a deventin infinidis se si pense al cjamp scolastic e universitari o a chel dai manuâi o des vuidis turistichis. In ultim, ma no pôc impuartants, a son i vantaçs di conservazion, scjars intric e indenticitât di dutis lis copiis, che a puartaràn al discomparî de idee di «ogjet origjinâl».
Di chê altre bande, si sa, e je la resistence normâl a bandonâ la «cjarte» e la sô superioritât intal plasê a doprâle, mentri che al reste dubi l’impat ecologjic dal cambiament, che al sparagnarès arbui par fabricâ plui machinaris.
In ogni câs, la rivoluzion dal ebook e vierç puartis che a interessin ancje la leterature e la interie produzion di une lenghe minoritarie.
Tant par comença si rivarà a une sorte di democratizazion de ufierte, parcè che di fat, il piçul al varà la concrete pussibilitât di puartâ sul marcjât prodots di cualitât compagne dal grant.
Ancje pe visibilitât, doprant in maniere eficiente la rêt, si podarà rivâ su un marcjât che al sarà, prin o dopo, une vore plui larc e variegât, ancje se al tirarà dongje une vore di sogjets che, se prime e jerin filtrâts de filiere editoriâl, cumò a cjatin lis puartis spalancadis. Ven a stâi, ae fin, che ancje se l’ebook al darà une scosse che e movarà l’intîr implant editoriâl, par realtâts minorizadis come la lenghe furlane, si stan vierzint ancje gnovis, interessantis ocasions par sparniçâsi.
Raffaele Serafini


text:
A son 35 i
dîs di preson che Jamie Bevan al è daûr a scontâ par vêsi
refudât di paiâ une multe che al veve cjapât pe sô partecipazion
a di une azion in difese de lenghe galese. No je une cuistion di
bêçs, al à spiegât, ma di rispiet dai dirits linguistics. Cun di
fat, sei la documentazion che i è rivade dai uficis judiziaris, sei
buine part dal procediment cuintri di lui a jerin dome par inglês.
Denant de impussibilitât di frontâ il procediment judiziari inte sô
lenghe proprie, Jamie Bevan al à decidût di no paiâ la multe e di
fâ dal so câs un at di denuncie cuintri de discriminazion che la
lenghe galese e cui che le fevele si cjatin a frontâ intal cjamp de
justizie. Une bataie, la sô, che e va indenant ancje inte preson di
Caerdydd / Cardiff là che cumò si cjate sierât. Cun di fat, il
zovin militant galês, refudantsi di firmâ i modui che a jerin dome
par inglês, si è cjatât disprivât di diviers dirits che i spietin
ai presonîrs. A poiâ la sô azion di disubidience civîl e je la
Societât pe Lenghe Galese (Cymdeithas yr Iaith Gymraeg) che e
domande aes istituzions judiziariis di rispietâ i dirits linguistics
dai galês, e aes istituzions e aes fuarcis politichis galesis di
intervignî par cambiâ cheste situazion. Par cumò, a pandi la lôr
solidarietât a Jamie Bevan, a son stâts i dirigjents dal partît
nazionalist Plaid Cymru e diviers rapresentants laburiscj.
Font:
Cymdeithas yr Iaith Gymraeg, 13 e 16/08/12


text:
Industrie
La industrie e je la moderne imprese di produzion che doprant une fuarte division dal lavôr e une grande mecanizazion e prodûs, par solit su grande scjale, bens di consum o machinaris e infrastruturis (bens dal capitâl). L'insiemit des industriis al è il setôr secondari.
Tabele dai contignûts
Classificazions[cambie | modifiche il codiç]
A secont de grandece si à la piçule industrie, la medie industrie e la grande industrie. La industrie si diference dal artesanât pe fuarte specializazion dal lavôr. Te legjislazion taliane la industrie artesanâl, che e à une schirie di agjevolazion, e je diferente di chê industriâl sore dut pal numar di dipendents.
Storie[cambie | modifiche il codiç]
La industrie e nas tal XVII secul in Inghiltere (Rivoluzion Industriâl).
Tips di industrie[cambie | modifiche il codiç]
- Industrie mecaniche;
- Industrie automobilistiche;
- Industrie aeronautiche;
- Industrie eletroniche;
- Industrie alimentâr;
- Industrie chimiche;
- Industrie tiessile;
- Industrie minerarie;


text:
Intant de cuinte edizion dal cors estîf “Traballando en lingua”, metût adun de Universitât di A Coruña, dal Coordenament dai lavoradôrs pe normalizazion linguistiche (CTNL) e dal Comun di Carballo, al è stât metût jù e publicât un manifest che, in 15 ponts, al propon un model di lavôr pe promozion dal galizian. Intal document si dîs che “si à di indotâ i discors su la lenghe di contignûts gnûfs, imagjinatîfs, modernis, clârs, rigorôs, inclusîfs” e che la promozion de lenghe e à di jessi leade “a valôrs sociâi positîfs e ae costruzion di une justizie sociâl che e garantissi pussibilitâts di svilup reâl par ducj i sogjets disvantazâts”. Il test al invide dutis “lis aministrazions publichis e lis istituzions a davuelzi i compits di promozion de lenghe che i vegnin dâts de leç” e al ricuarde che la politiche linguistiche e à di jessi stabile e “no à di dipendi des opzions politichis di cui che al guvierne o dai risultâts eletorâi” parcè che la lenghe e je un patrimoni coletîf e no di part. Sul front dal insegnament si sburte pal ûs veicolâr de lenghe tant che sisteme principâl par imparâle pardabon e si refude il model di segregazion dai students daûr de lenghe che si volarès imponi.
Font: Vieiros Galiza Hoxe, 27/07/09


text:
Monede
Cun monede si intint ogni ben materiâl o entitât astrate che e à la funzion di misure dal valôr di scambi tal acuist e la vendite di bens e servizis.
Tal passât si identificave la monede cui minûts di metal, che a jerin discs di difarentis dimensions e composizion doprâts come imprescj par paiâ o come riserve di bêçs. Intes economiis modernis i minûts a 'nd àn pierdût un pôc in impuartance, sostituîts dai biliets di cjarte, plui facii sei di produsi che di doprâ, plui altris formis astratis (par esempli i deposits in bancje).
Par cui la monede e je dut ce che al à funzion di monede, ven a stâi mieç di paiament e unitât di cont, cence distinzion de carateristichis concretis che e pues vê.
Storie[cambie | modifiche il codiç]
Prime de monede i scambis a jerin fats par mieç dal barat, par cui si dave alc in cambi di une robe; chest sisteme al pues funzionâ dome in economiis primitivis, parcè che e à diviers limits (par dî, si pues sparagnâ dome lis robis che si tegnin tal timp). Al puest dal barat in Europe si difondè l'ûs di tocs di aur, di arint, o di altris metai preziôs.
Par grêc la monede si clamave nomisma, par latin nummus; cheste peraule invezit e derive dal episodi dal asedi dai Gjai di Brenno a Rome tal 396 p.d.C.; sul cuel dal Campidogli al jere il templi dedicât a Junon, dulà che si tiravin su lis ocjis sacris ae dee. La storie nus conte che chestis ocjis sberlant svearin l'ex consul Manli e cussì l'atac dai Gjai al cuel al fo disfantât. Di chê volte, Junon cjapà l'apelatîf di Moneta, dal verp latin monēre, ven a stâi visâ, amonî, parcè che ducj pensavin che fos stade je a sveâ lis ocjis.
Dopo, viers il 269 p.d.C., dongje dal templi e fo fate sù la Zeche che fo metude sot de protezion de Dee Moneta. Di li a pôc tal popul l'apelatîf al passà prime al edifici, e po a ce che si produseve li dentri.


text:
– Moveisiii! – e vuicave il cjâf di Fiona, poiât sul comodin.
Chel altri toc di jê, cence vistîts e vergogne, al pocave ta la mobilie e su pai mûrs da la cjamare, spandint cun dispiet pissin e mierde tor pal paviment.
I vevin taiât il cjâf intant che a durmive, cjoche in bale di Guinness e sglonfe di salmon fumât. Al jere stât Liam a vê voie di provâ, istintîf come simpri. La none Abigail i al veve dit, che non sarès coventât a nuie, ma lui, cjastron come so pari, nol veve volût sinti nissune altre cjampane. Cuant che al veve plantât la manarie inta chel cuel tombadiç, Fiona e veve rutât cussì fuart di fâ tramâ lis tendis. Po dopo, intant che il cjâf al rodolave par tiere e i cjavei, luncs e ros, a si ingropavin tor il nâs e lis orelis, jê e veve tacât a ridi. E jere une ridade sgrasaiote, scuasit un vuicâ. Al pareve il ciulâ di un cjan striçât di une machine. A vevin ducj metût lis mans su lis orelis, gjavantlis cun solêf cuant che chel cuel taiât al someave vê finît di patî. Invezit, dopo un cidinôr durât un lamp, Fiona e veve començât, se pûr trabascjant e pastroçant lis peraulis, a cjantâ
E leve indevant a dî e tornâ a dî che litanie fastidiose, ancje se no come il ridi di prin. Lôr a capivin dome cualchi peraule: machine, triangul, budiei, rôl, gjugjule… ma nissun, in chês vocâls slungjadis fin spacâsi, al rivave adore a cjatâ une logjiche. A vevin crodût ducj che al fos un ultin deliri prin di tirâ su i scarpets. Dome la none e jere vignude blancje e ju veve obleâts a lâ subit fûr di che cjamare, sierant a clâf la puarte.
Lôr, cence bati voli, a vevin subit ubidît, plens di pôre par dut chel cjantâ sfuarçât e par chel cuarp che al cirive di dismontâ dal jet. Cuant che forin fûr de cjamare però, a vevin començât a riduçâ e a fâ i compliments a Liam. Prin o dopo Fiona e varès fermât di scjassâsi e lôr a varessin podût sintisi liberâts di chê malsane presince. Dome none Abigail, no si sintive plui cjantâ, no si jere dismolade. E stave cidine, cuntune muse a mieç fra il malcuiet e il rassegnât.
Tal imprin a vevin tacât ducj a ridile, disint che e jere la solite pessimiste, ma a vevin scugnût tornâ a mangjâsi lis peraulis dome un pâr di oris dopo, cuant che un poliziot da la Garde al veve sunât il campanel par dîsi che barbe Seamus al jere lât a sbati.
La ploie… l’asfalt slichignot… une distrazion… In chel cidinôr fûr di scuare chês peraulis a rodolavin come glaç intune tace vueide, ma lôr no lis sintivin plui.
Dut chest al capitave pôc mancul di un mês indaûr.
Di chê volte, dopo jessi stât tirât fûr dal acuari, dulà che Liam lu veve butât par scjafoiâlu, o almancul par fâlu tasê, chel cjâf al jere deventât simpri plui esigjent. Dal comodin dulà che lu vevin poiât, al veve cjantât une altre volte, par cunvinci ducj che la muart di barbe Seamus no jere un câs. Cussì e jere muarte la puare Eileen, sô cusine, ancje se i soi novante e passe agns, e il sô mastià e spudâ tabac di continuo, a vevin fât deventâ che tombule mortâl scuasit benvignude
A nissun però al jere scjampât il sô cjant, che pôcs minûts prin, stiçade par il blood pudding che no i vevin puartât, e veve intonât la litanie, contant cun particolâr gjonde il corot che ancjemò al veve di rivâ. Il telefon da la nonute al sunave za dibant, cuant che rivarin adore a intindi ce che al jere sucedût. Daspò di chel moment, par ducj, al jere stât un deliri.
– Eehh! Eeeh! Eeeehh! – a businave ancjemò Fiona, une altre volte cjoche – Cuant al rivie il mê Powers!
Abigail, che di whiskey no si intindeve, a mateave cul telefonin, cirint di clamâ a un dai fîs, o a sô brût, o a un cualsisei dai nevôts.
A saveve che Doreen e jere dal rivendicul a cirî lis patatinis cul pevar, Sinead a cjoli il gjelat aromatizât cun la Guinness, Roan pai boscs cun Neil, a sgarfâ fûr tartufulis. Brenda e Cormac no si visave nancje dulà che a jerin lâts a pierdisi, par contentâ l’enesim estri. Il rest de famee al jere a durmî, scanât di chê continue tension che no vevin rivât a cjatâ altre soluzion, se no chê di ubidî.
Çuetant su la sô mace e jere lade dongje al cjadin li che e jere dentri il cjâf di chel spirt, cun l’idee di spiegâi che e veve di vê un pocje di pazience, e magari butantji tal glutâr altre bire, sperant che la volès. Masse tart. Fiona, cun mieze muse in muel inta ce che a veve za bevût e veve i smursiei ruans. E veve cjalât fis la puare Abigail cui soi voi verts, li che no jere nuie che al ricuardàs il judizi cjapât su i tancj secui di vite, ma e si viodeve dome morbin e matetât. Daspò si jere sclaride il cuel cuntun colp di tos, e veve començât a cjantâ.
Abigail, distrute, si jere sintade sul jet, cence fâ plui câs al cuarp cence cjâf che ogni tant i leve a sbati intor. La disperazion a le veve ingropade intune maniere che scuasit e sperave di jessi jê la protagoniste da la cjançon di chest colp. Jessi une famee numerose al jere il piês ingòs che ti podeve capitâ, se la tô banshee e dave di mat.
Si jere fate anim e jere jessude de cjamare, sierantsi le puarte su la schene, e jere lade a sintâsi dongje la puarte, cul telefon sui zenoi. Dome a chel pont e veve començât a vaî, cence savê par cui.
VERSION IN LENGHE TALIANE


text:
Ancjemò
tal Astât dal 2006 une fantate de minorance ongjarese che e vîf in
Slovachie e je stade pacade di doi estremiscj di diestre propit par
vie de sô partignince etniche. Pôc plui tart però e je stade
acusade di false testemoneance de bande de magjistrature slovache. Il
câs al è rivât denant de Cort europeane pai dirits umans che intal
Novembar dal 2011 al à dât reson ae zovine e domandât lis scusis
dal guvier slovac. Lis scusis des autoritâts slovachis a son
rivadis, ma chel istès la inchieste par false testemoneance e va
indenant. Par chest il segretariât di stât pes comunitâts ongjarês
intal forest al è intervignût su la cuistion domandant la fin di
chê che e ven stimade une persecuzion cuintri di une vitime e al à
invidât la magjistrature slovache a ocupâsi invezit dai siei
agressôrs.
Font:
Finugor, 31/05/12


text:
26 aprile 2011
18 aprile 2011
Friûl dal 1511 a Cjampfuarmit
Joibe ai 21 di Avrîl a 8 e mieze di sere (20.30) alì de Ostarie “A la Patrie dal Friûl”, in place a Cjampfuarmit, Luigino Peressini e Carli Pup a presentaran il libri - mape “1511 il Friûl de Joibe Grasse”, une edizion de cooperative Serling (www.serling.org).
Il cressi des tensions sociâls, la faide jenfri Strumîrs e Çambarlans, la vuere jenfri Vignesie e l’Imperi, il Carnevâl, la funzion des Cernidis, i confronts cul rest de Europe, il sclop e il davuelziment dal plui grant riviel popolâr de storie dal Friûl a vegnin contâts de mape ilustrade di Luigino Peressini e dai tescj curâts di Carli Pup.
La opare e je formade di une mape che e mostre dut il Friûl storic, là che a vegnin presentâts in maniere dinamiche lûcs, fats e personaçs leâts al riviel de Joibe Grasse, e di un librut bilengâl (furlan – inglês) là che a son spiegâts in maniere sintetiche i elements clâf che a son daûr dal riviel dal 1511.
Il cressi des tensions sociâls, la faide jenfri Strumîrs e Çambarlans, la vuere jenfri Vignesie e l’Imperi, il Carnevâl, la funzion des Cernidis, i confronts cul rest de Europe, il sclop e il davuelziment dal plui grant riviel popolâr de storie dal Friûl a vegnin contâts de mape ilustrade di Luigino Peressini e dai tescj curâts di Carli Pup.
La opare e je formade di une mape che e mostre dut il Friûl storic, là che a vegnin presentâts in maniere dinamiche lûcs, fats e personaçs leâts al riviel de Joibe Grasse, e di un librut bilengâl (furlan – inglês) là che a son spiegâts in maniere sintetiche i elements clâf che a son daûr dal riviel dal 1511.
07 aprile 2011
Ancje jo a la leture de Bibie
O sin a plui di metât di cheste setemane memorabil (fracait su la imagjin par lei dut il calendari).
Doman e sarà par me une zornade speciâl.
Prin di dut parcè che tes primis oris dal vinars al tocjarà ai miei amîs che a son a stâ di là de "grande aghe" oceaniche.
Prime dal cricâ dal dì dal 8 di Avrîl (doman), tal cûr de gnot, tor lis 3, si scomençarà la leture dal libri di Zacarie. Graziis al coordenament di Luca Peresson dal CTS de ARLeF e ae rispueste pronte di Claudio Roya, si à podût dâ la leture di 8 tocs di chest test Sacri a ancjetancj furlans di 5° e 4° gjenerazion, partignints al Circul ALEF di Colonia Caroya, citât fondade di furlans 133 agns indaûr (1878) in provincie di Cordoba (Argjentine). Chescj a àn ambientât la lôr leture par furlan in 5 glesiis storichis de zone di partignince. Chi daûr a son i nons, etâts e lûcs di leture:
1- Diego Bovo (32 agns): cjap. 1-2 - Glesie "Nuestra Señora de Lourdes" - San Durí - Col Vicente Agüero - Argjentine
2- Marcos Goy (17 agns): cjap. 3-4 - Capele "Nuestra Señora del Rosario" - Colonia Caroya - Argjentine
3- Daniel Cargnelutti (37 agns): cjap. 5-6 - Glesie "Nuestra Señora de Monserrat" - Colonia Caroya - Argjentine
4- Lito Carrizo (52 agns): cjap. 7-8 - Glesie "Nuestra Señora de Monserrat" - Colonia Caroya - Argjentine
5- Edgar Toso (49 agns): cjap. 9 - Capele di "Estancia Jesuítica de Caroya" - Colonia Caroya - Argjentine
6- Mickaela Toso (16 agns): cjap. 10-11 - Capele di "Estancia Jesuítica de Caroya" - Colonia Caroya - Argjentine
7- Fernando Visintin (29 agns): cjap. 11-12 - Glesie "Nuestra Señora de Lourdes" - San Durí - Col Vicente Agüero - Argjentine
8- Ariel Cragnolini (25 agns): cjap. 13-14 - Glesie "Nuestra Señora de Lourdes" - San Durí - Col Vicente Agüero – Argjentine.
La sielte di dâur la leture di chest libri no je a câs, cun di fat in Zacarie si fevele di lontanance de Patrie lontane. Lôr, cetancj atîfs tal mantigniment dal leam cul Friûl e cul desideri di fevelâ e di praticâ di plui la marilenghe, a rapresentin in cualchi maniere cu la lôr presince “in diferide” i miârs di furlans che a son tal forest e che in chescj dîs a son daûr a seguî l’event in streaming.
Tal dopomisdì, tor 5 e alc invezit jo e Venusia o vierzarìn la leture dal libri dai Ats dai Apuestui.
Il prin cjapitul jê e il secont, chel des Pentecostis, jo: il cjapitul dulà che il Spirtu Sant al fâs fevelâ i oms ognidun te sô marilenghe e, ancje se dutis difarentis, ducj si capissin tra di lôr.
Continuait a cjalâ la leture de Bibie on line, fracait achì.
Doman e sarà par me une zornade speciâl.
Prin di dut parcè che tes primis oris dal vinars al tocjarà ai miei amîs che a son a stâ di là de "grande aghe" oceaniche.
Prime dal cricâ dal dì dal 8 di Avrîl (doman), tal cûr de gnot, tor lis 3, si scomençarà la leture dal libri di Zacarie. Graziis al coordenament di Luca Peresson dal CTS de ARLeF e ae rispueste pronte di Claudio Roya, si à podût dâ la leture di 8 tocs di chest test Sacri a ancjetancj furlans di 5° e 4° gjenerazion, partignints al Circul ALEF di Colonia Caroya, citât fondade di furlans 133 agns indaûr (1878) in provincie di Cordoba (Argjentine). Chescj a àn ambientât la lôr leture par furlan in 5 glesiis storichis de zone di partignince. Chi daûr a son i nons, etâts e lûcs di leture:
1- Diego Bovo (32 agns): cjap. 1-2 - Glesie "Nuestra Señora de Lourdes" - San Durí - Col Vicente Agüero - Argjentine
2- Marcos Goy (17 agns): cjap. 3-4 - Capele "Nuestra Señora del Rosario" - Colonia Caroya - Argjentine
3- Daniel Cargnelutti (37 agns): cjap. 5-6 - Glesie "Nuestra Señora de Monserrat" - Colonia Caroya - Argjentine
4- Lito Carrizo (52 agns): cjap. 7-8 - Glesie "Nuestra Señora de Monserrat" - Colonia Caroya - Argjentine
5- Edgar Toso (49 agns): cjap. 9 - Capele di "Estancia Jesuítica de Caroya" - Colonia Caroya - Argjentine
6- Mickaela Toso (16 agns): cjap. 10-11 - Capele di "Estancia Jesuítica de Caroya" - Colonia Caroya - Argjentine
7- Fernando Visintin (29 agns): cjap. 11-12 - Glesie "Nuestra Señora de Lourdes" - San Durí - Col Vicente Agüero - Argjentine
8- Ariel Cragnolini (25 agns): cjap. 13-14 - Glesie "Nuestra Señora de Lourdes" - San Durí - Col Vicente Agüero – Argjentine.
La sielte di dâur la leture di chest libri no je a câs, cun di fat in Zacarie si fevele di lontanance de Patrie lontane. Lôr, cetancj atîfs tal mantigniment dal leam cul Friûl e cul desideri di fevelâ e di praticâ di plui la marilenghe, a rapresentin in cualchi maniere cu la lôr presince “in diferide” i miârs di furlans che a son tal forest e che in chescj dîs a son daûr a seguî l’event in streaming.
Tal dopomisdì, tor 5 e alc invezit jo e Venusia o vierzarìn la leture dal libri dai Ats dai Apuestui.
Il prin cjapitul jê e il secont, chel des Pentecostis, jo: il cjapitul dulà che il Spirtu Sant al fâs fevelâ i oms ognidun te sô marilenghe e, ancje se dutis difarentis, ducj si capissin tra di lôr.
Continuait a cjalâ la leture de Bibie on line, fracait achì.
06 aprile 2011
Friûl di Magance a Cjampfuarmit
Te setemane che al cole l'aniversari dai 3 di Avrîl, Fieste Nazionâl dal Friûl pe nassite dal Stât Patriarcjâl di Aquilee istituît tal
1077, joibe ai 7 di Avrîl aes 6 e mieze di sere li de Ostarie “A la Patrie dal Friûl” in place a Cjampfuarmit, Sandri Carrozzo e l'autôr
Luigino Peressini a presentaran la mape ilustrade “Friûl di Magance”, une edizion Serling (www.serling.org).
La opare e mostre dut il Friûl storic, de Livence al Timâf, traviers la presentazion des figuris mitologjichis de tradizion furlane. Si
podaran cussì cognossi maçarots, spirts folets, aganis, benandants, striis, salvans... Sul daûr de mape e je ancje une schede par ogni
personaç in maniere di vê une piçule vuide pe leture.
Dutis chestis figuris e tantis altris a compagnaran il letôr a la scuvierte dal Friûl pardadon magjic.
03 aprile 2011
Bon 3 di Avrîl
Buine fieste nazionâl dal Friûl. Us visi che usgnot al tache ancje il grant event de leture continuade de Bibie.
Par cui chel nol rive a lâ a Udin, us segnali il link par viodi la direte: fracait chi.
Par cui chel nol rive a lâ a Udin, us segnali il link par viodi la direte: fracait chi.
Iscriviti a: Post (Atom)


text:
1) Maian
2) Glesie di Pêrs
3) Tal cimitieri di Maian
4) Inmò a Maian
5) I funerâi tal cimitieri
6) Condomini a Maian
7) Il biel tor e la glesie di Maian, o ce che al reste...
8) Il condomini sdrumât
9) Un miedi cui socoridôrs
10) Un femine sot des maseriis
Îr di sere e je stade inaugurade une mostre fotografiche sul taramot. Si podarà visitâle fin ai 7 di Zenâr. Us visi che lis fotos a son di Zavagno, un fotograf di Poç di Codroip e ce che o viodarês nol sarà dut su Maian. Dentri de mostre e je ancje une publicazion che e fâs di catalic. Stant che mi sarès plasût viodi cualchi imagjin di plui su Maian, us ai metût achì cualchi scat che o ai cjatât su internet e che NO viodarês in mostre (cjale il sît de regjon
).
O ai metudis chestis fotos soredut par chei che come me a son nassûts dopo dal taramot e che no àn viodût ce che al è sucedût tal nestri paîs. No ai voie di fâ nissune polemiche, ma o pensi che par trasmeti il spirt di comunitât a lis gjenerazions gnovis, al podeve jessi util e impuartant focalizâ la atenzion su Maian e lis nestris frazions.
E mi sarès plasût ancje vê la pussibilitât di fâ un documentari video, ma di chest o vin za fevelât...